open-index/open-wikipedia-markdown huggingface dataset:
Κοίλι Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.059194,
          38.54
        ]
      }
    }
  ]
}

Το **Κοίλι** είναι οικισμός της Στερεάς Ελλάδας στην Περιφερειακή Ενότητα Εύβοιας.

## Γενικά στοιχεία
Το Κοίλι (ή Κοίλιο) βρίσκεται στην κεντρική Εύβοια σε υψόμετρο 60 μέτρα. Τα πιο κοντινά χωριά σε αυτό είναι το Μονόδρυο (βορειοανατολικά) και η Βρύση (βορειοδυτικά). Απέχει 8 χλμ. Δ.-ΝΔ. από την Παραλία του Οξύλιθου και 12 χλμ. ΝΔ. από την Κύμη. Σύμφωνα με την απογραφή του 2011, ο οικισμός έχει πληθυσμό 95 κατοίκους. Στο παρελθόν το χωριό έσφυζε από ζωή, όμως οι κοινωνικοοικονομικές αλλαγές των τελευταίων ετών οδήγησαν τους πιο νέους στα μεγάλα αστικά κέντρα, όπως η Αθήνα.

Πιο συγκεκριμένα, το χωριό βρίσκεται κτισμένο στους πρόποδες λόφου και στη γύρω περιοχή υπάρχουν βουνά από την μία πλευρά και κοιλάδα από την άλλη. Σε κοντινή απόσταση βρίσκεται το μεγαλύτερο ποτάμι της περιοχής, ο Μανικιάτης.

Στην κεντρική πλατεία του χωριού βρίσκονται τα ερείπια ενός ενετικού πύργου που ήταν χτισμένος εκεί. Με τις πέτρες του χτίστηκε η εκκλησία του χωριού, ο Άγιος Νικόλαος. Παρόλο το μικρό μέγεθος του χωριού, έχει 4 εκκλησίες.

Το Κοίλι, είναι ένα χωριό αρκετά πλούσιο και οι κάτοικοί του κατέχουν το μεγαλύτερο ποσοστό γης στις γύρω εκτάσεις. Έχει πλέον αναπτυχθεί και σχεδόν ενωθεί με το διπλανό χωριό, το Μονόδρι. Ο αριθμός των σπιτιών ξεπερνά κατά πολύ τους μόνιμους κατοίκους, επειδή πολλοί ψάχνοντας για ένα ήσυχο θέρετρο με ωραίο περιβάλλον, οδηγούνται στην επαρχία, την οποία επισκέπτονται κατά τις γιορτές και το καλοκαίρι.

Για τους επισκέπτες αξίζει να δουν τα γραφικά στενά του χωριού και τα ερείπια του πύργου στην κεντρική πλατεία. Επίσης, το μνημείο του άγνωστου στρατιώτη και το απομονωμένο εκκλησάκι του Προφήτη Ηλία, το οποίο βρίσκεται στο βουνό.

## Διοικητικά στοιχεία
Αναφέρεται επίσημα για πρώτη φορά ως ανεξάρτητος οικισμός, μετά την Επανάσταση του 1821 και την Ενσωμάτωση της Εύβοιας, με την παλιά του ονομασία *Κοίλη* το 1835 όταν προσαρτήθηκε στον τότε δήμο Διστύων και το 1836 να ορίζεται έδρα του δήμου Κονιστρίων. Το 1940 το όνομα του διορθώθηκε σε *Κοίλιον.* Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με το Μονόδρυ αποτελούν την κοινότητα Μονοδρύου που υπάγεται στη Δημοτική Ενότητα Κονιστρών του Δήμου Κύμης - Αλιβερίου. 

## Εξωτερικοί σύνδεσμοι

* Κοίλι Ευβοίας!! στο https://www.youtube.com/.

## Πηγές
*Επίσημη ιστοσελίδα του χωριού

## Παραπομπές



Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Κέτερ Μπετς

Ο **Κέτερ Μπετς** (πραγματικό όνομα: *William Thomas Betts*, 22 Ιουλίου 1928 - 6 Αυγούστου 2005) υπήρξε από τους  περιζήτητους μπασίστες στην ιστορία της τζαζ. Ο "μπλούζι" ήχος, η μελωδικότητα, η λεπτότητα του τόνου και η δημιουργική προσέγγιση που χαρακτήριζαν το παίξιμο του τον έφεραν κοντά στα μεγαλύτερα ονόματα: Tommy Flanagan, Charlie Byrd, Stan Getz, Ella Fitzgerald, Cannonball Adderley, Joe Pass, Kenny Burrell, Joe Williams και άλλους.

## Βιογραφία
Γεννημένος στο Port Chester, NY, ταξίδεψε στη Νέα Υόρκη για να σπουδάσει ντραμς, αλλά τελικά το 1946 στράφηκε στο ακουστικό μπάσο. Ξεκίνησε την επαγγελματική του σταδιοδρομία παίζοντας με τον τενόρο σαξοφωνίστα Carmen Leggio D.C. σε ηλικία 19 ετών. Στη συνέχεια έπαιξε με τον Εarl Bostic και αργότερα με την Dinah Washington. Το 1957 συνεργάζεται με τον κιθαρίστα Charlie Byrd και συμμετέχει στις Bossa Nova αναζητήσεις της εποχής και δίπλα στην Ella Fitzgerald από το 1965 ως μέλος του Tommy Flanagan Trio. Έμεινε κοντά στην Ella για 24 συνεχή έτη. Ηταν παρών στην τελευταία της εμφάνιση το 1993.

Συμμετέχει σε πλήθος ηχογραφήσεων ως sideman αλλά για πρώτη φορά το 1998 ηχογραφεί ως leader 2 άλμπουμς, το "Bass Buddies and Blues" και το "Βass Buddies, Blues and Beauty too", στην δική του εταιρεία (Κeter Betts music). Στο "Bass Buddies, Blues and Beauty  too" φιλοξενεί τη ντίβα Εthel Ennis. Στο άλμπουμ συμμετείχαν και οι Bill Charlap (πιάνο) Pete Minger (τρομπέτα) Tommy Williams Jr.(τρομπέτα) Jerry Weldon (σαξόφωνο) Steve Abshire (κιθάρα) και Denis Mckrel (ντραμς). Το 2000 κυκλοφόρησε το live αλμπουμ "Live at the East Coast Jazz Festival" με τη συμμετοχή της Etta Jones.

Ο Κέτερ Μπετς πέθανε στις 6 Αυγούστου του 2005.

## Επιλεγμένη δισκογραφία
**The Floating Jazz Festival Trio* (1995) 
* C. Byrd: *Blues for Night People* (1957)
* E. Fitzgerald: *Montreux ’77* (1977)
* T. Flanagan: *Something Borrowed, Something Blue* (1978)
* J. Mance: *Blue Mance* (1994)

## Παραπομπές


Κατηγορία:Τζαζ μουσικοί
Αστυπάλαια (ακτοφυλακίδα)

Η ακτοφυλακίδα **Αστυπάλαια** (πρώην βρετανικό *HDML*) παραχωρήθηκε το 1945, επί δανεισμό, από το Βρετανικό Ναυτικό μαζί με άλλα 9 ιδίου τύπου πλοία, τα ***Αστυπάλαια***, *[[Δίστρατον (Ακτοφυλακίδα)|Δίστρατον]]*, *[[Δαύλεια (Ακτοφυλακίδα)|Δαύλεια]]*, *[[Καρυά (Ακτοφυλακίδα)|Καρυά]]*, *[[Κλεισούρα (Ακτοφυλακίδα)|Κλεισούρα]]*, *[[Καστράκι (Ακτοφυλακίδα)|Καστράκι]]*, *Μπιζάνι*, *Πορταριά*, *[[Φάρσαλα (Ακτοφυλακίδα)|Φάρσαλα]]* και *[[Θάσος (Ακτοφυλακίδα)|Θάσος]]*. Συμμετείχε στις επιχειρήσεις του εμφυλίου και επεστράφη στο Βρετανικό Ναυτικό πριν το 1950.

Κατηγορία:Ελληνικές ακταιωροί
Ένας κι Ένας

Η ταινία ***Ένας κι ένας*** είναι μια σύγχρονη ελληνική κωμωδία που τιμήθηκε με 6 κρατικά κινηματογραφικά βραβεία ποιότητας στο 41ο Φεστιβάλ Κινηματογράφου Θεσσαλονίκης το 2001. Πιο συγκεκριμένα έλαβε το πρώτο βραβείο ταινίας μυθοπλασίας, σκηνοθεσίας, σεναρίου, πρώτου ανδρικού ρόλου, ενδυματολογίας και μακιγιάζ.

## Πλοκή

Ο Ορέστης (Γιώργος Κιμούλης), τρόφιμος ψυχιατρείου, και ο Πελοπίδας (Νίκος Καλογερόπουλος), τρόφιμος φυλακών, βγαίνουν με πενθήμερη άδεια και συναντιούνται με αφορμή ένα τρακάρισμα στη μέση του πουθενά. Την ίδια στιγμή, ένας ψυχίατρος (Μίμης Χρυσομάλλης) με τη βοηθό του, Μαρίνα (Μαρία Πρωτόπαπα), παρακολουθούν τον Ορέστη, με σκοπό να μελετήσουν τη συμπεριφορά του, ενώ δυο μπάτσοι (Νίκος Ορφανός και Αναστάσιος Βασιλείου) ακολουθούν τον Πελοπίδα, προσπαθώντας ν' ανακαλύψουν τα κρυμμένα χρήματα μιας ληστείας.

Ψυχίατροι και μπάτσοι πιστεύουν ότι περνούν απαρατήρητοι, σε αντίθεση με τους Ορέστη και Πελοπίδα, που γνωρίζουν πολύ καλά τι συμβαίνει, αλλά παριστάνουν τους αδιάφορους. Οι ετερόκλητοι και περιθωριακοί αυτοί άντρες με διαφορετικούς στόχους -ο φυλακισμένος να φτάσει στα χρήματα κι ο τρελός να βρει έναν φίλο- μαζί και με την Κάθριν (Εβελίνα Παπούλια), θεία του Ορέστη, μια απελευθερωμένη Ελληνοαμερικάνα που εμπλέκεται στην ιστορία, ακολουθούν μια κοινή πορεία, γεμάτη φευγάτες και κωμικές καταστάσεις, σε μια ταινία δρόμου και φρίκης.

## Διανομή

* Γιώργος Κιμούλης - Ορέστης
* Νίκος Καλογερόπουλος - Πελοπίδας
* Εβελίνα Παπούλια - Κάθριν
* Μίμης Χρυσομάλλης - ψυχίατρος
* Μαρία Πρωτόπαππα - Μαρίνα
* Νίκος Ορφανός - αστυνομικός
* Έκτωρ Καλούδης - τροχονόμος
* Ράσμη Τσόπελα - μητέρα Πελοπίδα
* Βασίλης Χαλακατεβάκης - θύμα κλοπής
* Αναστάσιος Βασιλείου - αστυνομικός
* Γιάννης Τότσικας - ταβερνιάρης
* Λίνα Αλεξανδροπούλου - Πόπη
* Ζωή Βουδούρη - Βασιλική
* Κωνσταντίνος Χατζούδης - μεθυσμένος
* Λένα Αντωνοπούλου - Τασία
* Αλέξανδρος Ζαχαρέας - γαμπρός
* Μαρίνα Ζωγράφου - Ρούλα
* Σπύρος Δομαζάκης - φίλος Ρούλας

## Παραγωγή και παραλειπόμενα
 
Εκτός από την Ελλάδα, γυρίσματα για την ταινία έγιναν και στη Νέα Υόρκη. 

Ο σκηνοθέτης της ταινίας, είχε αναφέρει σε συνέντευξή του ότι η ταινία απευθύνεται σε "αυτούς που απολαμβάνουν το γέλιο, αλλά και σ' εκείνους που δυσκολεύονται να γελάσουν". 

## Παραπομπές


## Εξωτερικοί σύνδεσμοι
*''Ένας κι ένας''  - περιγραφή της ταινίας από τον επίσημο δικτυακό τόπο του Ελληνικού Κέντρου Κινηματογράφου

Κατηγορία:Ελληνικές ταινίες της δεκαετίας 2000
Κατηγορία:Ταινίες του 2000
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Νίκου Ζαπατίνα
.me

**.me** είναι ο top-level domain κωδικός για το Μαυροβούνιο στο Διαδίκτυο. Εισήχθη το 2007, ενώ από το 2008 είναι ανοικτό για εγγραφή σε παγκόσμιο επίπεδο χωρίς περιορισμούς.

Επειδή το me στα αγγλικά σημαίνει "εγώ, εμένα", ο τομέας κορυφαίου επιπέδου του Μαυροβουνίου χρησιμοποιείται συχνά από αγγλόφωνες ιστοσελίδες που δεν έχουν σχέση με αυτή την μικρή χώρα των Βαλκανίων, αλλά και από ιστοσελίδες από το Μέιν των Ηνωμένων Πολιτειών και της Μέσης Ανατολής, επειδή συμπίπτει η συντομογραφία τους.

## Παραπομπές


## Δείτε επίσης
* Κατάλογος top-level domains.

### Εξωτερικοί σύνδεσμοι
Για περισσότερες πληροφορίες, μπορείτε να επισκεφτείτε τον επίσημο ιστότοπο του .me (στην αγγλική γλώσσα):https://domain.me/about-me

Κατηγορία:Μαυροβούνιο
Κατηγορία:Top-level domains
Λούις Σμιθ

Ο **Λούις Σμιθ** (*Edward Louis Smith*, 20 Μαΐου 1931 - 20 Αυγούστου 2016) ήταν Αμερικανός μουσικός της τζαζ. Ανήκει στις περιπτώσεις εκείνες των μουσικών που είχαν τα εχέγγυα για μία λαμπρή καριέρα αλλά προτίμησαν να αφοσιωθούν στην πανεπιστημιακή δράση με αποτέλεσμα να μην αποκτήσουν την φήμη άλλων μεγάλων της jazz. 

## Βιογραφία
Γεννημένος στο Μemphis της Πολιτείας Tennessee, ο Λούις Σμιθ άρχισε να παίζει τρομπέτα στην εφηβεία του και αποφοίτησε απ' το γυμνάσιο με υποτροφία για το Tennessee State University όπου σπούδασε μουσική. Στη συνέχεια μεταπήδησε στο πανεπιστήμιο του Michigan και μαθήτευσε δίπλα στον καθηγητή Clifford Lillyn. Εκεί του δίνεται η ευκαιρία να παίξει με περαστικούς μουσικούς όπως ο Μάιλς Ντέηβις και ο Ντίζι Γκιλέσπι.

Από το 1954 έως τα τέλη του 1955 θητεύει στον στρατό και κατόπιν αρχίζει να διδάσκει στο Booke T. Washington High School στην Atlanta, Georgia. Ταυτόχρονα παίζει σε διάφορα κλαμπ έχοντας υιοθετήσει το hard bop ώς μουσική γλώσσα, τζαμάροντας με μουσικούς όπως ο Cannonball Adderley, o Kenny Dorham, o Donald Byrd, o Lou Donaldson, o Sonny Stitt και άλλοι. Το 1956 κάνει την πρώτη του εμφάνιση στην δισκογραφία ως sideman στον δίσκο του Kenny Burrell για την Blue Note, "Swingin'". Ένα χρόνο μετά του δίνεται η ευκαιρiα να ηχογραφήσει ως leader στην εταιρεία του Tom Wilson από την Βοστώνη, την Transition. Πριν όμως προλάβει να κυκλοφορήσει ο δίσκος η Transition διαλύεται.
Τελικά ο Alfred Lion, ιδιοκτήτης της Blue Note, αναγνωρίζοντας το ταλέντο του Λούις, αγοράζει την ηχογράφηση της Transition, υπογράφει αποκλειστικό συμβόλαιο μαζί του και ο δίσκος κυκλοφορεί με τον τίτλο "*Here Comes Louis Smith*". Κατά τη διάρκεια του 1958 ο Λούις συμμετέχει σε άλλα δύο sessions της Βlue Note (Kenny Burrell - Blue Lights και Booker Liitle 4 and Max Roach) και κυκλοφορεί τον δεύτερο δίσκο του ως leader, με τον τίτλο "Smithville".

Αυτή θα είναι και η τελευταία του ηχογράφηση για τα επόμενα 20 χρόνια. Ο Louis Smith θα επιστρέψει στο Michigan για να διδάξει στο πανεπιστήμιο και στα τοπικά δημόσια σχολεία. Προς το τέλος της δεκαετίας του 1970 θα κάνει μια σύντομη επιστροφή  στην δισκογραφία κυκλοφορώντας δύο άλμπουμς για την Steeplachase, τα "Just Friends" και "Prancis" για να επιστρέψει μετά και πάλι στα πανεπιστημιακά του καθήκοντα. Από το 1989 ηχογραφούσε τις δουλειές του στην Steeplechase.

## Επιλεγμένη Δισκογραφία

;Ως leader: 
**Here Comes Louis Smith* (Blue Note) 1957 
**Smithville* (Blue Note)  1958 
**Just Friends* (Steeple Chase) 1978 
**Ballads for Lulu* (Steeple Chase) 1990 
**The Bopsmith* (Steeple Chase) 2000
;Ως καλεσμένος :
*Kenny Burrell, *Blue Lights* (Blue Note) 1958  
*Booker Little, *Booker Little 4 and Max Roach* (Blue Note) 1958

## Παραπομπές


Σμιθ Λούις
.tf

μικρογραφία
**.tf** είναι ο top-level domain κωδικός για τα Γαλλικά νότια και ανταρκτικά εδάφη στο Διαδίκτυο. Όπως και τα .fr, .pm, .re, .wf and .yt διαχειρίζεται από την AFNIC.

## Δείτε επίσης
* Κατάλογος top-level domains.

Κατηγορία:Top-level domains
Κατηγορία:Γαλλικά Νότια και Ανταρκτικά Εδάφη
.tg

**.tg** είναι ο top-level domain κωδικός για το Τόγκο στο Διαδίκτυο. Αν και δεν υπάρχουν περιορισμοί σχετικά με το ποιος μπορεί να καταχωρήσει τομείς σε αυτόν, δεν χρησιμοποιείται συχνά εκτός του Τόγκο.

## Δείτε επίσης

* Κατάλογος top-level domains

## Παραπομπές


Κατηγορία:Τόγκο
Κατηγορία:Top-level domains
.tk

**.tk** είναι ο top-level domain κωδικός για το Τοκελάου στο Διαδίκτυο.

Το Τοκελάου προσφέρει τα domain δωρεάν σε όλο τον κόσμο με μόνη προϋπόθεση την τοποθέτηση διαφημήσεων στο πάνω μέρος της σελίδας.

## Δείτε επίση

* Κατάλογος top-level domains

## Παραπομπές

Κατηγορία:Τοκελάου
Κατηγορία:Top-level domains
.tl

**.tl** είναι ο top-level domain κωδικός για το Ανατολικό Τιμόρ στο Διαδίκτυο.

## Δείτε επίσης

* Κατάλογος top-level domains

## Παραπομπές


Κατηγορία:Ανατολικό Τιμόρ
Κατηγορία:Top-level domains
.tm

μικρογραφία
**.tm** είναι ο top-level domain κωδικός για το Τουρκμενιστάν στο Διαδίκτυο. Τον διαχειρίζεται το Internet Computer Bureau.

## Δείτε επίσης
* Κατάλογος top-level domains.

Κατηγορία:Τουρκμενιστάν
Κατηγορία:Top-level domains
.tc

**.tc** είναι ο top-level domain κωδικός για τα Νησιά Τερκς και Κέικος στο διαδίκτυο. Καθώς είναι και το ακρωνύμιο της Türkiye Cumhuriyeti (Δημοκρατία της Τουρκίας), ο τομέας χρησιμοποιείται επίσης από μερικές ιστοσελίδες στην τουρκική γλώσσα. 

Δημιουργήθηκε το 1997.

## Παραπομπές


## Δείτε επίσης

* Κατάλογος top-level domains

Κατηγορία:Top-level domains
Κατηγορία:Τερκς και Κέικος
.tn

**.tn** είναι ο top-level domain κωδικός για την Τυνησία στο Διαδίκτυο.

## Τομείς δευτέρου επιπέδου
* .com.tn
* .ens.tn
* .fin.tn
* .gov.tn
* .ind.tn
* .intl.tn
* .nat.tn
* .net.tn
* .org.tn
* .info.tn
* .perso.tn
* .tourism.tn
* .mincom.tn

## Δείτε επίσης
*  Κατάλογος top-level domains

Κατηγορία:Τυνησία
Κατηγορία:Top-level domains
.eh

Η Δυτική Σαχάρα είναι αμφισβητούμενη περιοχή και δεν έχει τομέα ανωτάτου επιπέδου (ccTLD). Ο τομέας **.eh** προορίζεται για το σκοπό αυτό και θα πρέπει να ανατεθεί για την Δυτική Σαχάρα εάν η σύγκρουση οδηγήσει σε συμφωνία μεταξύ του Μαρόκου και των στρατευμάτων στο έδαφος. Ο IANA δεν έχει ορίσει διαχειριστή για τον τομέα.

## Ιστορία
Τα γράμματα .eh αντιστοιχούν στις λέξεις "Sáhara Español" (ESH, καθώς η Δυτική Σαχάρα ονομαζόταν προηγουμένως ως Ισπανική Σαχάρα) και επίσης ταιριάζει με την Σαγκία ελ-Χάμρα, μία από τις δύο επαρχίες στην προγενέστερη ισπανική Σαχάρα.

Στις 1 Αυγούστου 2007, μια διεθνή κοινοπραξία υπέβαλε προσφορά διαχείρισης στην ΙΑΝΑ, για λογαριασμό της Λαϊκής Αραβικής Δημοκρατίας της Σαχάρας. Το Μαρόκο, το οποίο ελέγχει το μεγαλύτερο μέρος της Δυτικής Σαχάρας, έχει γίνει ανταγωνιστικές αξιώσεις στον τομέα.

Στις 16 Οκτωβρίου, 2007, ο ICANN αποφάσισε να μην αναθέσει τον τομέα, .eh, εξηγώντας ότι:

Οι δύο υποψήφιοι εξακολουθούν να παραμένουν οπλισμένοι "μονομάχους", δεν έχει επιτευχθεί ακόμα καμία συμφωνία ο τομέας παραμένει ανενεργός.

## Κυκλοφορία
Στις 1 Απριλίου 2013 η Αρχή Εγγραφών Διαδικτύου του Κανδά ανακοίνωσε ότι θα κυκλοφορήσει ονόματα τομέων .eh στους καταναλωτές ως μέρος πρωταπριλιάτικου αστείου. Ο τομέας είναι το στερεότυπο του Καναδικού επιφωνήματος eh.

## Δείτε επίσης
* Κατάλογος top-level domains

## Παραπομπές


Κατηγορία:Δυτική Σαχάρα
Κατηγορία:Top-level domains
.kp

**.kp** είναι ο top-level domain κωδικός για τη Βόρεια Κορέα στο Διαδίκτυο. Ο κωδικός είναι κατειλημμένος και δημιουργήθηκε στις 24 Σεπτεμβρίου 2007.

## Ιστορία
Η Βόρεια Κορέα υπέβαλε αίτηση για τον τομέα κορυφαίου επιπέδου .kp γτο 2004. Ωστόσο, ο ICANN αρνήθηκε επειδή η Βόρεια Κορέα δεν πληρούσε ορισμένες από τις απαιτήσεις. Μια άλλη προσπάθεια έγινε μέσω του Κορεατικού Κέντρου Υπολογιστών (ΚΚΥ) Ευρώπης το 2006. Αργότερα, το κύριο σώμα της ΚΚΥ και ο πρεσβευτής της Βόρειας Κορέας στα Ηνωμένα Έθνη υπέβαλαν εκ νέου αναφορά στο ICANN. Απορρίφθηκαν και πάλι επειδή δεν παρέχουν επαρκείς πληροφορίες. Μια νέα αίτηση απεστάλη τον Ιανουάριο του 2007 και μια αντιπροσωπεία του ICANN επισκέφθηκε τη χώρα τον Μάιο. Αυτή τη φορά, ο ICANN συμφώνησε να εκχωρήσει το .kp στη Βόρεια Κορέα.

Ένας από τους πρώτους οργανισμούς που υιοθέτησαν τον τομέα  ήταν το Κορεατικό Κεντρικό Πρακτορείο Ειδήσεων το 2009.

Προηγουμένως ο τομέας  διαχειριζόταν από το ΚΚΥ Ευρώπης. Ένας μεγάλος αριθμός ιστοσελίδων φιλοξενούταν επίσης από το ΚΚΥ Ευρώπης στη Γερμανία. Ωστόσο, το 2011 η διαχείριση μετακινήθηκε στην Star Joint Venture με έδρα την Πιονγιάνγκ.

## Τομείς και υποτομείς
Το 2017, τουλάχιστον εννέα  τομείς κορυφαίου επιπέδου και πάνω από 30 τομείς είναι προσβάσιμοι στο παγκόσμιο διαδίκτυο. Αυτοί είναι οι ακόλουθοι:
* airkoryo.com.kp
* cooks.org.kp
* friend.com.kp
* gnu.rep.kp
* kass.org.kp
* kcna.kp
* kiyctc.com.kp
* knic.com.kp
* kptc.kp
* ksf.com.kp
* korean-books.com.kp
* koredufund.org.kp
* korelcfund.org.kp
* korfilm.com.kp
* lrit-dc.star.net.kp
* ma.gov.kp
* masikryong.com.kp
* mediaryugyong.com.kp
* mfa.gov.kp
* naenara.com.kp
* nta.gov.kp
* portal.net.kp
* pyongyangtimes.com.kp
* rcc.net.kp
* rep.kp
* rodong.rep.kp
* ryongnamsan.edu.kp
* sdprk.org.kp
* silibank.net.kp
* star-co.net.kp
* star-di.net.kp
* star.co.kp
* star.edu.kp
* star.net.kp
* tourismdprk.gov.kp
* vok.rep.kp
Μερικές διευθύνσεις  χρησιμοποιούνται από το Βορειοκορεατικό εσωτερικό δίκτυο μόνο.

## Δείτε επίσης
* Επικοινωνίες στη Βόρεια Κορέα
* Κατάλογος top-level domains
* Διαδικτυακή λογοκρισία στη Βόρεια Κορέα
* Διαδίκτυο στη Βόρεια Κορέα
* Κατάλογος Βορειοκορεατικών ιστοσελίδων μπλοκαρισμένων στη Βόρεια Κορέα
* Κατάλογος θεμάτων σχετιζόμενων με τη Βόρεια Κορέα

## Παραπομπές


## Εξωτερικοί σύνδεσμοι

* Ιστοσελίδα εγγραφής στο Star Joint Venture
* Πληροφορίες whois για τον τομέα .kp 
* Ανακοίνωση του ICANN το 2007 για το αίτημα δημιουργίας του τομέα .kp
* 
* Ο Κατάλογος Ιστοσελίδων της Βόρειας Κορέας στο *[[North Korea Tech]]*

Κατηγορία:Βόρεια Κορέα
Κατηγορία:Top-level domains
.gb

**.gb** είναι ένας top-level domain κωδικός για το Ηνωμένο Βασίλειο στο Διαδίκτυο. Ο κωδικός αυτός χρησιμοποιήθηκε ελάχιστα στο παρελθόν και σήμερα είναι ανενεργός. Ο χρησιμοποιούμενος κωδικός για το Ηνωμένο Βασίλειο είναι *.uk*.

## Παραπομπές

## Δείτε επίσης

* Κατάλογος top-level domains

Κατηγορία:Επικοινωνίες στο Ηνωμένο Βασίλειο
Κατηγορία:Top-level domains
.sj

μικρογραφία
**.sj** είναι ο top-level domain κωδικός για το Αρχιπέλαγος Σβάλμπαρντ στο Διαδίκτυο. Το μητρώο ονομάτων του τομέα είναι Norid, αλλά το .sj δεν είναι ανοιχτό για εγγραφή.

## Δείτε επίσης

* Κατάλογος top-level domains

Κατηγορία:Αρχιπέλαγος Σβάλμπαρντ
Κατηγορία:Top-level domains
Αττάλεια (τορπιλοβόλο)

Το πλοίο αρχικά ονομαζόταν Αττάλεια, αλλά μετονομάστηκε σε ‘ΝΙΚΟΠΟΛΙΣ’. Τούρκικο πλοίο λεία του πολέμου 1912-1913. Αυτοβυθίστηκε από το πλήρωμα του στον Αμβρακικό κόλπο. Επισκευάστηκε και αποτέλεσε μονάδα του Ελληνικού Στόλου. Ναυπηγήθηκε το 1906 (ANSANDO).

Κατηγορία:Ελληνικά Τορπιλοβόλα
.cs

**.cs** ήταν ο top-level domain κωδικός για την Τσεχοσλοβακία στο Διαδίκτυο. Μετά το διαχωρισμό της το 1993 στην Τσεχία και τη Σλοβακία, η κάθε χώρα απέκτησε το δικό της κωδικό, .cz και .sk αντίστοιχα. Η χρήση του .cs σταδιακά καταργήθηκε, και ο τομέας διεγράφη κάποια στιγμή γύρω στον Ιανουάριο 1995.

Ο τομέας .cs εμφανίστηκε για πρώτη φορά στους πίνακες της Αρχής Ανατεθειμένων Αριθμών Διαδικτύου το φθινόπωρο του 1990 και τον Ιούνιο του 1991 στον κατάλογο RIPE. Τον Οκτώβριο του 1991 καταχωρήθηκε ο πρώτος τομέας (iac.cs - Ινστιτούτο Εφαρμοσμένης Κυβερνετικής στη Μπρατισλάβα). Τον Φεβρουάριο του 1992 υπήρξαν οι πρώτοι hosts. Τον Δεκέμβριο του 1992 υπήρχαν 40 τομείς, ενώ ο μέγιστος αριθμός 114 καταχωρημένων τομέων επιτεύχθηκε τον Νοέμβριο του 1993 και τον Φεβρουάριο του 1994.

Μέχρι τη διαγραφή του .yu το 2010, ο .cs ήταν ο πιο χρησιμοποιούμενος τομέας ανώτατου επιπέδου που διεγράφη. Στατιστικά στοιχεία από το Κέντρο Συντονισμού Δικτύων RIPE δείχνουν ότι ακόμη και τον Ιούνιο του 1994, αφού είχε ολοκληρωθεί μεγάλο μέρος της μετατροπής στους τομείς .cz και .sk, είχε ακόμη περισσότερους από 2.300 hosts. Συγκριτικά, άλλοι διαγραμμένοι τομείς κορυφαίου επιπέδου (.nato και .zr) μπορεί να μην έχουν φθάσει ποτέ σε 10 hosts.

Τον Ιούλιο του 2003, ο CS έγινε ο κωδικός ISO 3166-1 για τη Σερβία και Μαυροβούνιο (**''S**rbija i **C**rna Gora'' στα σερβικά) και παρέμεινε μέχρι το 2006, όταν η χώρα διασπάστηκε και δημιουργήθηκαν οι τομείς .rs και .me. Ωστόσο, η Σερβία και το Μαυροβούνιο δεν χρησιμοποίησαν τον .cs ως τομέα κορυφαίου επιπέδου, αλλά συνέχισαν να χρησιμοποιούν το τομέα .yu της Γιουγκοσλαβίας.

## Δείτε επίσης
* Κατάλογος top-level domains.

## Παραπομπές


## Εξωτερικοί σύνδεσμοι
*  "Srbija i Crna Gora - koje će biti ime domena? Internet domen Srbije: RS, SS, SP, SQ, SW ili SX" , Elitesecurity, 5 Φεβρουαρίου 2003.
* Κατάλογος τομέων .cs τον Σεπτέμβριο του 1992

Κατηγορία:Τσεχοσλοβακία
Κατηγορία:Top-level domains
.dd

**.dd** ήταν ο top-level domain κωδικός για την Ανατολική Γερμανία στο Διαδίκτυο.

Επιλέχθηκε με βάση τον κωδικό ISO 3166-1 α-2 για τη Λαοκρατική Δημοκρατία της Γερμανίας. Τα γράμματά του προέρχονται από το γερμανικό όνομα της χώρας: **D**eutsche **D**emokratische Republik. Σύμφωνα με την πολιτική της IANA, το .dd ήταν επομένως διαθέσιμο να ανατεθεί ως τομέας κορυφαίου επιπέδου για την Ανατολική Γερμανία. Ωστόσο, αυτό δεν έγινε ποτέ και έτσι .dd δεν προστέθηκε ποτέ στους διακομιστές ονομάτων ρίζας. Η μοναδική του χρήση ήταν εσωτερικά στο Πανεπιστήμιο της Ιένας και στο Πανεπιστήμιο της Δρέσδης.

Με την επανένωση της Γερμανίας χρησιμοποιήθηκε ο κωδικός .de, καθώς η Ανατολική Γερμανία έγινε μέλος της Ομοσπονδιακής Δημοκρατίας της Γερμανίας, που είχε ήδη τον προαναφερόμενο κωδικό. Ο κωδικός ISO 3166-1 "DD" αποσύρθηκε το 1990.

## Δείτε επίσης
* Κατάλογος top-level domains

## Παραπομπές


## Εξωτερικοί σύνδεσμοι
*  discussion on Usenet (German)

Κατηγορία:Λαοκρατική Δημοκρατία της Γερμανίας
Κατηγορία:Top-level domains
.tp

**.tp** ήταν ο top-level domain κωδικός για το Ανατολικό Τιμόρ στο Διαδίκτυο. Ξεκίνησε να χρησιμοποιείται το 1997 και διαγράφηκε εντελώς το 2005. Πλέον μετά την ανεξαρτησία της χώρας χρησιμοποιείται ο κωδικός .tl.

## Δείτε επίσης
* Κατάλογος top-level domains

Κατηγορία:Ανατολικό Τιμόρ
Κατηγορία:Top-level domains
.zr

**.zr** ήταν ο top-level domain κωδικός για το Ζαΐρ στο Διαδίκτυο. Το 1997, όταν το Ζαΐρ μετονομάστηκε σε Λαϊκή Δημοκρατία του Κονγκό, υιοθέτησε τον κωδικό .cd. 

## Δείτε επίσης

* Κατάλογος top-level domains

Κατηγορία:Λαϊκή Δημοκρατία του Κονγκό
Κατηγορία:Top-level domains
.so

**.so** είναι ο top-level domain κωδικός για τη Σομαλία στο Διαδίκτυο.

Λόγω του εμφυλίου πολέμου στη Σομαλία, η διαχείριση των ονομάτων τομέα είχε επίσημα ανατεθεί στην Monolith Innovation Group, μία εταιρεία με έδρα το Πίτσμπεργκ της Πενσυλβάνια, η οποία δε λειτουργεί πλέον. Η διαχείριση παρέμεινε ανατεθειμένη στην εταιρεία αυτή και μετά την παύση της και συγκεκριμένα μέχρι τις 17 Απριλίου 2009, οπότε και μεταφέρθηκε στο Υπουργείο Ταχυδρομείων και Τηλεπικοινωνιών της Σομαλίας.

## Δείτε επίσης
* Κατάλογος top-level domains

## Παραπομπές


Κατηγορία:Σομαλία
Κατηγορία:Top-level domains
Υδροφόρο (πλοίο)

Με την ονομασία **υδροφόρο (Υ/Φ)** ή *υδροφόρος* (η), χαρακτηρίζονται γενικά μικρά δεξαμενόπλοια τα οποία προβαίνουν σε ανεφοδιασμούς πλοίων με νερό (ύδωρ). Στη δημώδη ναυτική γλώσσα λέγονται και "νερουλάδες". Τα σκάφη αυτά εκτός του ανεφοδιασμού εμπορικών και πολεμικών πλοίων συχνά μεταφέρουν νερό και σε νησιά που αντιμετωπίζουν έντονη λειψυδρία. 
Ειδικότερα, υδροφόρα σκάφη διαθέτουν οι πολεμικοί στόλοι και πολλοί εμπορικοί λιμένες που εντάσσονται στα διατειθέμενα ναυτιλιακά μέσα διευκολύνσεων. Τέτοια υδροφόρα σκάφη διαθέτει και ο λιμένας του Πειραιά. Έτσι οι υδροφόροι διακρίνονται σε υδροφόρες λιμένος και σε υδροφόρες ανοικτής θάλασσας.

Στους πολεμικούς στόλους τα πλοία αυτά αποτελούν γενικά βοηθητικές μονάδες και εντάσσονται στις Διοικήσεις Δοιηκητικής Μέριμνας, (Διοικήσεις Ναυστάθμων), ή σε μεγάλες ναυτικές μοίρες για τον εφοδιασμό των πλοίων τους.

## Στο Ελληνικό Πολεμικό Ναυτικό
Οι υδροφόρες του Ελληνικού Πολεμικού Ναυτικού ήταν κατά καιρούς:

* Αύρα ΙΙ (Υδροφόρο) / Λεία πολέμου / 09
* Βόλβη (Υδροφόρο) / Υ/Φ-1, Α-467
* Γεώργιος (Υδροφόρο) / Λεία πολέμου / 09
* Εφροσύνη ΙΙ (Υδροφόρο) / Επίτακτο / Κ001
* Καλλιρρόη Ι (Υδροφόρο) / 124, Υ/Φ 2
* Καλλιρρόη ΙΙ (Υδροφόρο) / Α-468
* Καστοριά (Υδροφόρο) / Υ/Φ 9, Α-470
* Πρέσπα (Υδροφόρο) / Α-434
* Στυμφαλία Ι (Υδροφόρο) / Υ/Φ 6, Α-472, Α-471 
* Στυμφαλία ΙΙ (Υδροφόρο) / Α-469
* Τριχωνίς (Υδροφόρο) / Α-473
* Υλίκη (Υδροφόρο) / Υ/Φ 8, Α-474, Α-472
* Χάλκη ΙΙ (Υδροφόρο) / Υ/Φ 9, Α-470

Κατηγορία:Πολεμικά πλοία
Κατηγορία:Δεξαμενόπλοια
Αύρα (ναρκαλιευτικό)

Το ναρκαλιευτικό **Αύρα Μ-214** (πρώην *USS NSC 318*) κατασκευάστηκε στις Η.Π.Α. στα ναυπηγεία *USA Tacota Boat Building Co Inc. Tacota Wash* και είναι ένα από τα ναρκαλιευτικά που παραχωρήθηκαν στο Ελληνικό Πολεμικό Ναυτικό από τις Η.Π.Α. στα πλαίσια της Στρατιωτικής βοήθειας. Παρελήφθη μαζί με το Αργώ στις 21 Νοεμβρίου 1968 στον Ναύσταθμο της Βοστόνης και ανήκει στο Στολίσκο Ναρκαλιευτικών από τις την 1 Μαΐου του 1977. Όμοιου τύπου πλοία Αίγλη ΙΙ, Αλκυών, Δωρίς ΙΙ, Δάφνη ΙΙΙ, Αηδών ΙΙ, Κλειώ ΙΙΙ, Κίχλη ΙΙ, Κίσσα ΙΙ και Πλειάς ΙΙ

Είναι κατασκευασμένο από ξύλο και αντιμαγνητικά υλικά. Έχει πλήρες εκτόπισμα 370 τόνους, μήκος 144 πόδια, πλάτος 28 και βύθισμα 8,5 πόδια. Για την πρόωση του χρησιμοποιεί 4 μηχανές ντίζελ,(2 πρωοστηρια ζευγη) ισχύος 380 ίππων. Ο οπλισμός του αποτελείται από 2 πυροβόλα των 20 χιλιοστών και έχει πλήρωμα 39 άνδρες.

## Βιβλιογραφία
*Eric Wertheim, *The Naval Institute Guide to Combat Fleets of the World*, Naval Institute Press, 2007

## Εξωτερικοί σύνδεσμοι
*Το Ν/Α Αύρα Μ-214 στην επίσημη ιστοσελίδα του Ελληνικού Πολεμικού Ναυτικού

Κατηγορία:Ελληνικά Ναρκαλιευτικά
HMS Dreadnought

**[[HMS]] ''Dreadnought*** (*Ντρέντνωτ*, που στα [[Αγγλική γλώσσα|αγγλικά]] σημαίνει *Ατρόμητος*) είναι το όνομα έξι πλοίων επιφανείας και ενός [[υποβρύχιο|υποβρυχίου]] του [[Βρεταννικό Βασιλικό Ναυτικό|Βρεταννικού Βασιλικού Ναυτικού]], που έλαβαν αυτό το όνομα με την προσμονή ότι «δε θα τρόμαζαν» ("they would dread nought"), δηλαδή ότι «θα φοβούνταν μόνο τον Θεό» ("fear nothing, but God"). Το πλοίο που εντάχθηκε στον στόλο το 1906 ήταν ένα από τα πλέον διάσημα πλοία του Βασιλικού Ναυτικού.

* *Dreadnought*, ένα πλοίο 40 πυροβόλων που αναφέρεται σε υπηρεσία το [[1553]], αλλά η ύπαρξή του είναι αμφίβολη
* [[HMS Dreadnought (1573)|HMS *Dreadnought* (1573)]], ένα πλοίο 41 πυροβόλων που καθελκύστηκε το [[1573]], ανακατασκευάστηκε το [[1592]] και το [[1614]] και τελικά διαλύθηκε το [[1648]]
* [[HMS Dreadnought (1691)|HMS *Dreadnought* (1691)]], ένα πλοίο 4ης τάξεως 60 πυροβόλων που καθελκύστηκε το [[1691]], ανακατασκευάστηκε το [[1706]] και διαλύθηκε το [[1748]]
* [[HMS Dreadnought (1742)|HMS *Dreadnought* (1742)]], ένα πλοίο 4ης τάξεως 60 πυροβόλων που καθελκύστηκε το [[1742]] και πουλήθηκε το [[1784]]
* [[HMS Dreadnought (1801)|HMS *Dreadnought* (1801)]], ένα πλοίο 2ας τάξεως 98 πυροβόλων που καθελκύστηκε το [[1801]], μετετράπη σε πλωτό νοσοκομείο το [[1827]] και διαλύθηκε το [[1857]]
* [[HMS Dreadnought (1875)|HMS *Dreadnought* (1875)]], ένα [[θωρηκτό]] που καθελκύστηκε το [[1875]], ετέθη σε ακινησία το [[1903]] και πουλήθηκε το [[1908]]
* [[HMS Dreadnought (1906)|HMS *Dreadnought* (1906)]], ένα επαναστατικό θωρηκτό που καθελκύστηκε το [[1906]] και πουλήθηκε για διάλυση το [[1921]]
* [[HMS Dreadnought (S101)|HMS *Dreadnought'' (S101)]], το πρώτο πυρηνοκίνητο υποβρύχιο του Ηνωμένου Βασιλείου

Κατηγορία:Ονομασίες πλοίων του Βασιλικού Ναυτικού
Νορντίν Βόουτερ

Ο **Νορντίν Βόουτερ** (γεννημένος στις 24 Αυγούστου 1976 στην Μπρέντα) είναι Ολλανδός πρώην ποδοσφαιριστής, με καταγωγή από το Σουρινάμ. Στην διάρκεια της καριέρας του, αγωνίστηκε στην ολλανδική Ερεντιβίζιε με τα χρώματα του ΑΦΚ Άγιαξ, στην ισπανική Πριμέρα Ντιβιζιόν με την Ρεάλ Σαραγόσα, ενώ το 1999 μεταγράφηκε στην, αγωνιζόμενη, τότε, στην αγγλική Πρέμιερ Λιγκ, Γουότφορντ έναντι ποσού της τάξεως των £950.000, το οποίο ήταν και το μεγαλύτερο μεταγραφικό ποσό, το οποίο η Γουότφορντ είχε δαπανήσει έως την εποχή εκείνη. Πραγματοποίησε το ντεμπούτο του με την Γουότφορντ σε μία νίκη με σκορ 1-0 επί της Τσέλσι. Πέτυχε, συνολικά, τρία τέρματα για λογαριασμό της Γουότφορντ στις αναμετρήσεις με αντιπάλους την Λέστερ Σίτι, την Νόριτς Σίτι και την Γουίμπλεντον.

Αγωνίστηκε, επίσης, με την Εθνική Ολλανδίας U18 και την Εθνική Ολλανδίας U21. Ήταν μέλος της ολλανδικής ομάδας που έλαβε μέρος στο Παγκόσμιο Πρωτάθλημα Ποδοσφαίρου U20 του 1995.

## Παραπομπές


## Εξωτερικοί Σύνδεσμοι
*
*Προφίλ του Νορντίν Βούτερ στο Dutch Players Abroad 
*Άρθρο του Ίαν Γκραντ στο Blind, Stupid and Desperate

Κατηγορία:Ολλανδοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Σουριναμέζοι ποδοσφαιριστές
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Ανόρθωσης
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σπόρτινγκ Κλούμπε ντε Μπράγκα
Κατηγορία:Ποδοσφαιριστές Γουότφορντ ΦΚ
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές ΡΜΚ Ρόζενταλ
Κατηγορία:Ποδοσφαιριστές Σίβασπορ
Κατηγορία:Ποδοσφαιριστές Ρεάλ Σαραγόσα
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Ελλάδα
Κατηγορία:Ολλανδοί με καταγωγή από το Σουρινάμ
Χώρα των βουνών, χώρα στον ποταμό

Το **Λαντ ντερ Μπέργκε, Λαντ αμ Στρόμε** (*Land der Berge, Land am Strome* / *Χώρα των βουνών, χώρα στον ποταμό*) είναι ο εθνικός ύμνος της Αυστρίας.

## Στίχοι

:1. Land der Berge, Land am Strome,
:Land der Äcker, Land der Dome,
:Land der Hämmer, zukunftsreich!
:Heimat bist du großer Söhne,
:Volk, begnadet für das Schöne,
: Vielgerühmtes Österreich

:2.Heiß umfehdet, wild umstritten,
:Liegst dem Erdteil du inmitten
:Einem starken Herzen gleich.
:Hast seit frühen Ahnentagen
:Hoher Sendung Last getragen,
: Vielgeprüftes Österreich :

:3. Mutig in die neuen Zeiten,
:Frei und gläubig sieh uns schreiten,
:Arbeitsfroh und hoffnungsreich.
:Einig lass in Brüderchören,
:Vaterland, dir Treue schwören,
:Vielgeliebtes Österreich :

## Μετάφραση στα ελληνικά
:1. Χώρα των βουνών, χώρα επί του ποταμού,
:Χώρα των αγρών, χώρα των καθεδρικών,
:Χώρα των σφυριών, με ελπιδοφόρο μέλλον!
:Είσαι πατρίδα μεγάλων γιων,
:Λαός προικισμένος για τις όμορφες τέχνες,
:Πολυτιμημένη Αυστρία

## Δείτε επίσης
* Κατάλογος εθνικών ύμνων

## Εξωτερικοί σύνδεσμοι

* Himnuszok - Ο ύμνος με τραγούδι, στον ιστότοπο "Himnuszok".
* The Austrian Anthem page of Thomas Jost's Hymn and Flag Site - Ορχηστρικό
* Ιστότοπος Dr. Peter Diem, Ορχηστρικό
*  Austria στον ιστότοπο National Symbols.

Κατηγορία:Εθνικά σύμβολα της Αυστρίας
Κατηγορία:Εθνικοί ύμνοι
Τσουρτούγουζους

Ο **τσουρτούγουζους** είναι ένας ποντιακός χορός ο οποίος στα τούρκικα σημαίνει *πλάτη κοπέλας* (τσουρτ = πλάτη, κουζ = κόρη). Είναι από το Κιουμούς Ματέν. Ξεκινάει πολύ αργά και χορεύεται σαν διπλό τικ με τα χέρια σε διαρκή κίνηση. Στην πορεία ο ρυθμός αυξάνεται μέχρι να γίνει πολύ γρήγορος. Παίζεται με βιολί, ούτι και κεμανέ, σπανιότερα με ζουρνά. Υπάρχει μόνο ένας σκοπός του χορού χωρίς τραγούδι. Ο ρυθμός είναι δίσημος 2/4.

## Παραπομπές

Κατηγορία:Ελληνικοί χοροί
Κατηγορία:Ποντιακοί χοροί
Μαντήλια

Τα **Μαντίλια** είναι ποντιακός ελεύθερος, ζευγαρωτός χορός της περιοχής Κιουμούς Ματέν.

Οι χορευτές κρατούσαν με τα δύο χέρια ένα μαντίλι το οποίο κατά διαστήματα διασταύρωναν ή περνούσαν το ένα μέσα από το άλλο φροντίζοντας να σχηματίζουν σταυρό. Χορευόταν ως επί το πλείστον στις γαμήλιες πομπές. Τα συνηθισμένα όργανα ήταν το βιολί και το ούτι. Ο ρυθμός είναι πεντάσημος 5/8.

Κατηγορία:Ελληνικοί χοροί
Κατηγορία:Ποντιακοί χοροί
Αύρα ΙΙ (υδροφόρο)

**Αύρα ΙΙ ([[Υδροφόρο (πλοίο)|Υδροφόρο]]) / Λεία πολέμου / 09**

Πρώην ‘ΓΕΩΡΓΙΟΣ’ εταιρείας Χατζή Δαούτ. Πρώην ‘ΚΡΗΤΗ ΙΙ’.

Ναυπηγήθηκε το 1894 στο Leith (Σκωτία) για την ‘Ατμοπλοϊα Αρχιπελάγους’ του Χατζή Δαούτ Φαρκούχ και πήρε το όνομα ‘ΓΕΩΡΓΙΟΣ’.

Συνελήφθη τον Μάϊο του 1897 κοντά στην Τένεδο από τον ατμομυοδρόμωνα ‘ΠΗΝΕΙΟΣ’ και το τορπιλοβόλο ‘14’ ενώ μετέφερε πυρομαχικά. Θεωρήθηκε λεία πολέμου και εντάχθηκε στο Πολεμικό Ναυτικό ως οπλιταγωγό με το όνομα ‘ΚΡΗΤΗ’. Αξιοποιήθηκε επίσης και για την προστασία των Ελλήνων σπογγαλιέων, όταν αυτοί εργάζονταν στα παράλια της Βόρειας Αφρικής.

Μετονομάστηκε σε ‘ΑΥΡΑ ΙΙ’ τον Ιανουάριο του 1915 και μετετράπη σε υδροφόρο, για την ύδρευση του Ναυστάθμου Σαλαμίνας από τον Πόρο. Το 1918 ανακαινίσθηκε. Χρησιμοποιήθηκε περιστασιακά και ως πλοίο διοίκησης μέχρι το 1941.

Στις 23 Απριλίου 1941 προσάραξε στον όρμο της Βουλιαγμένης για να αποφύγει την καταστροφή από τη Γερμανική Αεροπορία. Εκεί βρέθηκε από τους Γερμανούς που τo ανέλκυσαν και τo χρησιμοποίησαν ως καταδιωκτικό υποβρυχίων (UJ 2108). Βυθίστηκε, υπό Γερμανική σημαία, στις 29 Σεπτεμβρίου 1944 στο Σκαραμαγκά από αεροπορικό βομβαρδισμό.

## Βιβλιογραφία
* Λείες πολέμου (Θωκταρίδης Κ. & Μπιλάλης Α.), Ναυτική Επιθεώρηση, τ. 583.
* http://www.wrecksite.eu

Κατηγορία:Ελληνικά υδροφόρα πλοία
Δασεία

thumb|Η δασεία
Η **δασεία** ( ῾ ) είναι το ένα από τα δύο πνεύματα στο πολυτονικό σύστημα γραφής της ελληνικής γλώσσας. Χρησιμοποιήθηκε κατά τους Ελληνιστικούς χρόνους για να δηλώσει τον ήχο **[h]** (βλ. ΔΦΑ) στην αρχή των λέξεων. Το άλλο πνεύμα είναι η ψιλή (᾿) και χρησιμοποιήθηκε για να δηλώσει την απουσία δάσυνσης, του [h] δηλαδή. Η δασεία, όπως και η ψιλή, σημειώνεται επάνω από τα φωνηεντικά γράμματα και το γράμμα ρω. Αν η λέξη ξεκινάει από δίφθογγο σημειώνεται επάνω από το δεύτερο φωνήεν του διφθόγγου. Σε μερικές εκδόσεις η δασεία μαζί με μια ψιλή σημειώνονται πάνω από το διπλό  που βρίσκεται στη μέση και όχι στην αρχή της λέξης π.χ. *Καλλιῤῥόη*.

## Χρήση
Οι λέξεις που παίρνουν δασεία υπολογίζεται ότι είναι το 5% — 10% του συνόλου και περιλαμβάνουν: 
* όλες τις λέξεις που αρχίζουν με ύψιλον
* τα οριστικά άρθρα
* τις αναφορικές αντωνυμίες
* και άλλες όπως:
::*Ἅδης, ἅγιος, ἁγνός,
::*ἁπαλός, ἁβρός, ἁδρός,
::*ἅμα, ἅμαξα, ἁμαρτία,*
::ὅτι, ὅ,τι, ὅπως,
::ὃπου,  ὃταν, ὁποῖος,
::*ἅρμα, ἁρμόζω, ἁρμονία,
::*ἁλωνίζω, ἁλιεία,
::*ἅπας, αἵμα, ἁδηφαγία, κ.λπ., κ.λπ., ή ακόμα [[Ελλάδα|Ἑλλάς]], ἥρως, ὁρώ, ἁρπάζω, αἱρέω, ἁλάτι κ.ά*.

## Η προφορά
Ο ήχος που συμβόλιζε η δασεία και η γραπτή απόδοσή του διατηρήθηκε σε λέξεις (βλ. Ὅμηρος-Homer, Ἕκτωρ-Hector, ὕπνωσις-hypnosis) που δανείστηκαν τα λατινικά και άλλες γλώσσες (είτε άμεσα είτε έμμεσα από τα λατινικά). Στο λατινικό αλφάβητο, όπως και στην αττική διάλεκτο, αποδόθηκε γραπτά με το γράμμα Η, από το οποίο άλλωστε προέρχεται και η δασεία. Συγκεκριμένα, το σύμβολο της δασείας αποτελεί απλοποίηση του ├ (το αριστερό μισό του Ήτα).

Τα πνεύματα και τα τονικά σημεία εκτός από την οξεία καταργήθηκαν από τη δημόσια εκπαίδευση και διοίκηση με την οριστική επικράτηση του μονοτονικού ορθογραφικού συστήματος επί κυβερνήσεως Ανδρέα Παπανδρέου (1982).

## Εξωτερικοί σύνδεσμοι
* 
* 

Κατηγορία:Ελληνικό_αλφάβητο
Κατηγορία:Ελληνική_γραμματική
Κατηγορία:Διακριτικά σημάδια
Ψιλή

thumb|Η ψιλή
Η **ψιλή** ( ᾿ ) είναι το ένα από τα δύο πνεύματα στο πολυτονικό σύστημα γραφής της ελληνικής γλώσσας. Το άλλο είναι η δασεία. Αντίθετα από τη δασεία, η ψιλή χρησιμοποιείται για να δηλώσει την απουσία του δασέος ήχου στις λέξεις που ξεκινούν από φωνήεν. Σημειώνεται πάνω από το αρχικό φωνήεν (ή το δεύτερο αν έχουμε δίφθογγο) όλων των λέξεων που δεν δασύνονται. 

Η ψιλή προέρχεται από απλοποίηση του **[[┤]]**, του δεξιού κομματιού του Η, το οποίο σε κάποιες περιοχές της αρχαίας Ελλάδας χρησιμοποιήθηκε για να δηλώσει τη δάσυνση. 
## Εξωτερικοί σύνδεσμοι

Κατηγορία:Ελληνικό αλφάβητο
Κατηγορία:Αρχαία ελληνική γλώσσα
Κατηγορία:Διακριτικά σημάδια
Μεγάλος Βεζίρης

Ο τίτλος του **μεγάλου βεζίρη** ή **μεγάλου βεζύρη** (οθωμανικά τουρκικά: وزیر اعظم‎, *vezir-i âzam*) ή **σαντραζάμης** (οθωμανικά τουρκικά: صدر اعظم, *sadr-i âzam*) ήταν ένας από τους σπουδαιότερους στη διοικητική οργάνωση της Οθωμανικής αυτοκρατορίας. Στην ουσία ο Μεγάλος Βεζίρης ήταν ο επικεφαλής των κρατικών υπηρεσιών, διοικητής του στρατού (εξαιρουμένων των γενιτσαρικών ταγμάτων της πρωτεύουσας), επικεφαλής του αυτοκρατορικού συμβουλίου και της δικαιοσύνης, φορέας της σουλτανικής σφραγίδας και στην ουσία ο μόνος πληρεξούσιος εκπρόσωπος του Σουλτάνου.
 
Κατά την περίοδο των ισχυρών Σουλτάνων (15ος-16ος αιώνας) οι Μεγάλοι Βεζίρηδες έμεναν στην σκιά των κυρίων τους ενώ αντίθετα κατά την περίοδο των ανίσχυρων Σουλτάνων (17ος-18ος αιώνας) συγκέντρωσαν μεγάλη δύναμη στα χέρια τους, σε βαθμό που το κέντρο της εξουσίας να μεταφερθεί από το αυτοκρατορικό παλάτι (Υψηλή Πύλη ή Μεγάλη Πόρτα) στο παλάτι του Μ. Βεζίρη. Ενδεικτικό της μεταφοράς αυτής είναι πως το αυτοκρατορικό συμβούλιο συνεδρίαζε την περίοδο εκείνη (17ος αιώνας) στην οικία του Μ. Βεζίρη και πως πολλοί από αυτούς απέκτησαν δικτατορικές εξουσίες, παραγκωνίζοντας τα άλλα κέντρα εξουσίας (χαρέμι, στρατός).

Βέβαια καθ’ όλη την περίοδο από την Άλωση μέχρι και τα τέλη του 18ου αιώνα υπήρχε στην κορυφή της Οθωμανικής κυβέρνησης μια αέναη σύγκρουση μεταξύ των Μ. Βεζίρηδων (του μόνου θεσμικά εκπροσώπου του Σουλτάνου), του χαρεμιού (με κυριότερο εκπρόσωπο τη Βαλιντέ Σουλτάνα) και το σώμα των γενιτσάρων. Μετά την πτώση των Κιοπρουλού, το αξίωμα του Μ. Βεζίρη χάνει το παλιό του κύρος, παραμένοντας όμως τυπικά το σημαντικότερο μετά του Σουλτάνου. Οι περισσότεροι Μ. Βεζίρηδες της Οθωμανικής αυτοκρατορίας, από την εποχή του Μεχμέτ Φατίχ, προέρχονταν από το Παιδομάζωμα (την τάξη των σκλάβων του Σουλτάνου).

Σημαντικότεροι από αυτούς είναι οι Μεχμέτ Πασά Σοκολλού (16ος αιώνας) και οι Βεζίρηδες της οικογένειας των Κιοπρουλού (17ος αιώνας).

## Δείτε επίσης
*Κατάλογος Μεγάλων Βεζίρηδων

Κατηγορία:Οθωμανικοί τίτλοι
Βυζαντινός ρυθμός

[thumb|right|250px|Η εκκλησία [Καπνικαρέα στην Αθήνα αποτελεί παράδειγμα βυζαντινού ρυθμού.]]

Ο **Βυζαντινός ρυθμός** ή «εγγεγραμμένος σταυροειδής με τρούλο» είναι είδος αρχιτεκτονικής χριστιανικών ναών. Οι ναοί αυτού του ρυθμού κτίζονται σε σχήμα σταυρού με κλίτη και φέρουν έναν ή περισσότερους τρούλους.

Εμφανίστηκε στην Κωνσταντινούπολη και αργότερα σε ολόκληρο τον βυζαντινό κόσμο, ύστερα από μια περίοδο τριών περίπου αιώνων μεταβατικής ναοδομίας, συνδυασμού θολωτής τρίκλιτης βασιλικής με τη σταυρωτή τρουλαία βασιλική (χαρακτηριστικό παράδειγμα ο ναός της Παναγίας της Σκριπούς στη Βοιωτία). Παρουσιάστηκε για πρώτη φορά το 880 στο περίφημο αυτοκρατορικό κτίσμα της «Νέας Εκκλησίας του Παλατίου», και εγκαινιάστηκε από τον Μέγα Φώτιο στα χρόνια του Βασιλείου Α΄ (867-886). Ονομάστηκε *Νέα Εκκλησία*, διότι παρουσίαζε έναν καινούριο αρχιτεκτονικό τύπο.

Ο εγγεγραμμένος σταυροειδής με τρούλο είναι ο αντιπροσωπευτικός βυζαντινός ρυθμός. Κύριο χαρακτηριστικό στοιχείο αυτού του ρυθμού είναι ο σχηματισμός σταυρού εσωτερικά και εξωτερικά στο σχεδόν τετράγωνο κτίσμα, με τον έναν ή τους πέντε τρούλους. Η δημιουργία κογχών στη βόρεια και νότια πλευρά όχι μόνο αυξάνουν τον εσωτερικό χώρο, αλλά χαρίζουν παράλληλα ομορφιά και χάρη. Υπάρχουν πάμπολλα δείγματα αυτού του ρυθμού, όπως η Γοργοεπήκοος (Άγιος Ελευθέριος), οι Άγιοι Θεόδωροι Κλαυθμώνος, η εκκλησία Καπνικαρέα, η Καισαριανή στην Αθήνα, η Παναγία των Χαλκέων στη Θεσσαλονίκη, οι εκκλησίες του Μυστρά, κ.α.

Παραλλαγή αυτού του ρυθμού είναι ο εγγεγραμμένος οκτάγωνος ναός. Στην περίπτωση αυτή υπάρχει ευμεγέθης τρούλος, ο οποίος καλύπτει ολόκληρη σχεδόν τη στέγη, και ο οποίος δια οκτώ σφαιρικών τριγώνων στηρίζεται σε ισάριθμους κίονες. Κύριο χαρακτηριστικό αυτού του τύπου είναι ο παραμερισμός των τεσσάρων πεσσών ή κιόνων από το κέντρο του ναού, και η δημιουργία ενιαίου άνετου χώρου στον κυρίως ναό. Αντιπροσωπευτικό παράδειγμα είναι η Σωτείρα του Λυκοδήμου.

Εσωτερικά δεν παρουσιάζονται σημαντικές αλλαγές, καθότι ο χριστιανικός ναός σε όλους τους ρυθμούς παραμένει ο ίδιος, χωρισμένος στο ιερό Βήμα, τον κυρίως ναό και τον νάρθηκα. Εκείνο που άλλαξε στον βυζαντινό ρυθμό, ήταν η εσωτερική διακόσμηση, και κυρίως η βυζαντινή ζωγραφική.

Κατηγορία:Χριστιανική ναοδομία
Ρυθμός
Κατηγορία:Αρχιτεκτονικοί ρυθμοί
Τρουλαία Βασιλική

[μικρογραφία|320x320px|[Αγία Σοφία Κωνσταντινουπόλεως. Το οικοδόμημα ακολουθεί τον αρχιτεκτονικό ρυθμό της τρουλαίας βασιλικής και συνδυάζει στοιχεία της πρώιμης βυζαντινής ναοδομίας, σε πολύ μεγάλη κλίμακα.]]
μικρογραφία|308x308εσ|Κάτοψη ναού Αγίας Σοφίας Κωνσταντινουπόλεως.

Ο ρυθμός της **τρουλαίας Βασιλικής** ή **Βασιλικής με Τρούλο**, εμφανίστηκε τον 6ο μ.Χ. αιώνα, εποχή της μεγάλης ισχύος του βυζαντινού κράτους και του ορθοδόξου δόγματος. Το γεγονός αυτό είχε αντίκτυπο και στην ανάπτυξη της ναοδομίας. Η παλαιοχριστιανική βασιλική εμπλουτίστηκε με νέα αρχιτεκτονικά στοιχεία, ώστε να έχει ακόμα μεγαλύτερη αίγλη. Σπουδαιότερη καινοτομία ήταν ο περιορισμός του μήκους του κτιρίου και κυρίως η προσθήκη τρούλου στη στέγη του μεγάλου κλίτους. Η τρουλαία βασιλική θα εξελιχθεί σταδιακά στο σύνθετο εγγεγραμμένο σταυροειδή ναό της μεσοβυζαντινής περιόδου (843-1204) και θα αποκρυσταλλωθεί αργότερα, κατά την παλαιολόγεια περίοδο (1261-1453), στο λεγόμενο «μικτό τύπο».

Πρόκειται για μια αρχιτεκτονική εφεύρεση των μεγάλων μικρασιατών αρχιτεκτόνων Ανθέμιου από τις Τράλλεις και Ισίδωρου από τη Μίλητο. Οι μηχανικοί αυτοί κατόρθωσαν να τοποθετήσουν στην τετράγωνη στέγη της βασιλικής τον κυκλικό τρούλο, ο οποίος, μέσω τεσσάρων σφαιρικών τριγώνων κατέληγε να στηρίζεται σε τέσσερις μεγάλους πεσσούς (τετράγωνοι κίονες).

Αντιπροσωπευτικό δείγμα αυτού του ρυθμού είναι ο περίφημος ναός της Αγίας Σοφίας Κωνσταντινουπόλεως, ο οποίος κτίστηκε από τον Ιουστινιανό τα έτη 531-537. Ο διάκοσμος βελτιώνεται αισθητά. Οι τοίχοι καλύπτονται με ψηφιδωτά υψηλής τεχνοτροπίας και ζωγραφικές παραστάσεις. Η επιβλητικότητα αυτού του ρυθμού είναι έκδηλη. Ο τεράστιος όγκος του ναού, το μεγάλο ύψος, ο τεράστιος θόλος, το άπλετο φως των παραθύρων, δίνουν μια ξεχωριστή αίσθηση στον επισκέπτη του ναού.

## Παραπομπές


## Πηγές

Κατηγορία:Αρχιτεκτονικοί τύποι ναών
Κατηγορία:Βυζαντινή αρχιτεκτονική
Νάρθηκας (αρχιτεκτονική)

Ο **νάρθηκας** ή **πρόναος** αποτελεί το τρίτο μέρος ενός χριστιανικού ναού, μετά το ιερό βήμα και τον κυρίως ναό, που βρίσκεται στο δυτικό άκρο, όπου και είναι ο πρώτος χώρος για τον εισερχόμενο. Πρόκειται για μικρού μήκους χώρο με πλάτος σχεδόν το πλάτος του ναού. Είναι το μέρος εκείνο που κατά την αρχαία Εκκλησία στέκονταν οι κατηχούμενοι, οι μετανοούντες, οι υποπίπτοντες και οι προσκλαίοντες πιστοί.

Η πρωτοτυπία του νάρθηκα ξεκίνησε από τον πρόναο των αρχαίων ελληνικών ναών που υιοθετήθηκε από τους χριστιανούς και έλαβε τον αρχιτεκτονικό χαρακτήρα ρυθμού Βασιλικής, κυρίως από του 5ου αιώνα που γενικεύθηκε στον μεσογειακό χώρο τον 6ο αιώνα. Η ονομασία ίσως να προέρχεται από την ομοιότητα του σχήματος προς το φυτό νάρθηκα. Δεν αποκλείεται επίσης να έχει σχέση, εκ της ομοιότητας του χώρου, προς τους νάρθηκες, τα λεγόμενα ομοίως, στενόμακρα κιβωτίδια, που κατασκευάζονταν από τον κορμό του φυτού και χρησίμευαν για τη φύλαξη φαρμάκων ή μύρων.

Σήμερα που δεν υπάρχουν ενήλικοι κατηχούμενοι ο χώρος αυτός χρησιμεύει περισσότερο προς πώληση χριστιανικών βιβλίων, ή δωρεάν διάθεση ομοίως καθώς και εικονισμάτων. Στους νεότερους ναούς ο χώρος αυτός δεν υφίσταται και η είσοδος είναι απ΄ ευθείας στον κυρίως ναό. Έτσι τα παγκάρια του ναού, στα οποία πωλούνται λαμπάδες, βιβλία, αφιερώματα κλπ., πίσω από τα οποία στέκονται οι επίτροποι, ο νεωκόρος και οι άλλοι εργαζόμενοι στο ναό, σήμερα βρίσκονται δεξιά της εισόδου στον κυρίως ναό. Στις παλαιότερες εκκλησίες (ναούς) όπου υφίσταται νάρθηκας αυτός επικοινωνεί με τον κυρίως ναό με μια ευρύχωρη θύρα και σε πολλές περιπτώσεις με άλλες δύο μικρότερες πλαϊνές. Η έξοδος προς τον αύλειο χώρο γίνεται με μεγάλη κεντρική θύρα.Η κεντρική θύρα του νάρθηκα της Αγίας Σοφίας στη Κωνσταντινούπολη λεγόταν *Βασιλική* ή *Αυτοκρατορική* επειδή ακριβώς από αυτή εισέρχονταν μόνο οι Αυτοκράτορες.

## Δείτε επίσης
* Εκκλησία (αρχιτεκτονική)

## Παραπομπές


## Εξωτερικοί σύνδεσμοι
* 

Ναρθηκας
Πρόναος

**Πρόναος** ή **πρόδομος** ονομάζεται ο χώρος στους αρχαίους ελληνικούς ναούς που βρίσκεται στο μπροστινό μέρος του ναού και επιτρέπει την πρόσβαση στο εσωτερικό του κυρίως ναού.

## Χαρακτηριστικά
Ο πρόναος σχηματίζεται από τον μπροστινό τοίχο του ναού και το αέτωμά του που στηρίζεται ή μόνο σε κολώνες, ή σε κολώνες και τις παραστάδες των μακρών τοίχων, ή μόνον στις παραστάδες των μακρών τοίχων. Όταν το αέτωμα στηρίζεται μόνο σε κολώνες, τότε ο πρόναος (και γενικά ο ναός) ονομάζεται *πρόστυλος*. Όταν το αέτωμα στηρίζεται μόνο στις παραστάδες, τότε ο πρόναος ονομάζεταο *άστυλος*.

## Δείτε επίσης
* Σηκός
* Άδυτον
* Οπισθόδομος
* Αρχαίος ελληνικός ναός (αρχιτεκτονική)

## Βιβλιογραφία
* René Ginouvès, Roland Martin: *Dictionnaire méthodique de l’ architecture grecque et romaine*. Bd. 3, 1998, S. 39.
* Gottfried Gruben: *Die Tempel der Griechen*. 5. Auflage. Hirmer, München 2001, ISBN 3-7774-8460-1

Κατηγορία:Αρχιτεκτονικά στοιχεία κτιρίων
Κατηγορία:Αρχαιοελληνική και ρωμαϊκή ναοδομία
Αρματσούκ

**Αρματσούκ** ή **Ελματσούκ** ονομάζεται ο Ποντιακός χορός που χορεύτηκε από Πόντιους των περιοχών Καυκάσου και Σεβαστείας και συγκεκριμένα στο Καρς. Κύριο συνοδευτικό όργανο είναι η λύρα και λιγότερο τα υπόλοιπα. Ο ρυθμός είναι δίσημος 2/4 ή 4/8.

## Παραπομπές


Κατηγορία:Ποντιακοί χοροί
Ατσαπάτ

Το **Ατσ̌απάτ**  είναι ένας ποντιακός χορός από τα Πλάτανα. 

## Προέλευση και όνομα
«Ατσ̌απάτ» είναι η ποντιακή προφορά της τουρκικής ονομασίας των Πλατάνων (τουρκ. *Akçaabat*, Άκτσααμπάτ). Τα Πλάτανα είναι μια πόλη στα δυτικά της Τραπεζούντας. Η περιοχή φημίζεται ότι έβγαζε τους καλύτερους σερατζήδες χορευτές.

## Περιγραφή χορού
Πρόκειται για μία μορφή αργής Σέρας (πυρρίχιος χορός) που συνοδεύεται από τραγούδι. Παραδοσιακά χορευόταν μόνο από άντρες. Ο χορός έχει βάση το τικ διπλό με διάφορες φιγούρες (με έντονο τρέμουλο) κατά την διάρκειά του, κατόπιν παραγγέλματος. Παίζεται από όλα τα μουσικά όργανα. Με την ίδια ονομασία, σε διαφορετική μουσική και διαφορετικό τραγούδι, συναντάμε το χορό στην περιοχή της Ματσούκας, όπου χορευόταν και από γυναίκες. Σήμερα ο χορός χορεύεται σε ενότητα, με πρώτο το αργό κομμάτι Ατσ̌απάτ και μετά την γρήγορη συνέχεια με την Σέρα. Ο ρυθμός είναι επτάσημος 7/8.

## Εξωτερικοί σύνδεσμοι
*Ιστοχώρος Ομοσπονδίας Ελλήνων Ποντίων Ευρώπης, πληροφορίες και ανάλυση βημάτων

Κατηγορία:Ποντιακοί χοροί
Απόστολος Ιάκωβος

Ο **Απόστολος Ιάκωβος** ήταν γιος του Ζεβεδαίου (Ματθ.4,21. Μαρκ.1,19. 3,17. Λουκ.5,10) και της Σαλώμης (Ματθ.20,20.Μαρκ.15,40.16,1) και πρεσβύτερος αδελφός του μαθητού και Ευαγγελιστού Ιωάννου (Μαρκ.5,37). Καταγόταν και αυτός από την Βησθαϊδά της Γαλιλαίας. Ασχολούνταν με την αλιεία στη λίμνη Γεννησαρέτ, μαζί με τον Ιωάννη, έχοντας μαζί τους και τον πατέρα τους, καθώς και πολλούς εργάτες. Είχαν δικό τους πλοίο και φαίνεται πως διεύθυναν αρκετά εύρωστη επιχείρηση, με οποία συνεργαζόταν και ο Πέτρος (Λουκ.5,10). Παρ' όλα αυτά όταν άκουσαν το κήρυγμα του Ιησού «αφέντες τον πατέρα αυτών Ζεβεδαίον εν τω πλοίω μετά τω μισθωτών απήλθον οπίσω αυτού» (Μαρκ.1,20).

Ο Ιάκωβος μαζί με τον Πέτρο και τον Ιωάννη βρισκόταν πλησιέστερα στον Κύριο και γι' αυτό έγιναν μάρτυρες πολλών μεγάλων γεγονότων, που δεν τα βίωσαν οι άλλοι Απόστολοι. Έγιναν αποκλειστικοί μάρτυρες της Μεταμορφώσεως του Κυρίου (Ματθ.17,1.Μαρκ.9,2.Λουκ.9,28). Είδαν την θαυμαστή ανάσταση της κόρης του αρχισυνάγωγου Ιάειρου (Μάρκ.5,27. Λουκ.8,51). Είχαν την τιμή να προσκληθούν από τον Ιησού κοντά Του κατά τις ώρες της αγωνίας στον κήπο της Γεσθημανής (Μάρκ.14,33.Ματθ.26,37). Η οικειότητα αυτή οδήγησαν προφανώς τον Ιάκωβο με τον αδελφό του Ιωάννη να ζητήσουν μέσω της μητέρας τους από τον Κύριο πρωτοκαθεδρία στην εγκόσμια βασιλεία Του, παρανοώντας την αποστολή του Μεσσία (Ματθ.20,20-23.Μαρκ.10,35).

Τον Ιάκωβο χαρακτήριζε ζωηρός ενθουσιασμός και βαθιά πίστη. Μετά την Πεντηκοστή του ανέλαβε να κηρύξει το Ευαγγέλιο στην ευρύτερη περιοχή της Παλαιστίνης. Μεγάλο πλήθος ανθρώπων μεταστρέφονταν στη νέα πίστη και άλλαζε τρόπο ζωής χάρις στο έργο του Ιακώβου. Αυτό θορύβησε ιδιαίτερα τους άρχοντες των Ιουδαίων, οι οποίοι τον συνέλαβαν και τον αποκεφάλισαν, με διαταγή του Ηρώδη Αγρίππα, το 44 μ.Χ. (Πράξ.12,2). Ο Ιάκωβος είναι ο πρώτος μάρτυρας μεταξύ των Αποστόλων. Η μνήμη του εορτάζεται από την Ορθόδοξη Εκκλησία στις 30 Απριλίου, από δε την Καθολική Εκκλησία στις 25 Ιουλίου.
thumb|right|Μικρογραφία του Αποστόλου Ιακώβου σε Κώδικα

## «Ιάκωβος της Κομποστέλλας»
Στον Καθεδρικός Ναός του Σαντιάγο ντε Κομποστέλα της ισπανικής πόλης Σαντιάγο ντε Κομποστέλα (*Santiago de Compostela*) θεωρείται ότι βρίσκεται ο τάφος του Αποστόλου Ιακώβου. Κατά την παράδοση, αποκεφαλίστηκε στα Ιεροσόλυμα, αλλά έχοντας διδάξει το Χριστιανισμό στους Κέλτες της Ιβηρικής Χερσονήσου, το λείψανό του μεταφέρθηκε αργότερα στη Γαλικία. Ο συγκεκριμένος Καθεδρικός Ναός αποτελεί μεγάλο προσκυνηματικό κέντρο της Ιβηρικής, καθώς σε αυτόν συρρέουν πλήθη προσκυνητών, ακολουθώντας τον λεγόμενο «δρόμο του Αγίου Ιακώβου». Τιμάται ως «Ιάκωβος της Κομποστέλλας» στις 25 Ιουλίου.

## Παραπομπές


## Εξωτερικοί σύνδεσμοι
* 
* Ο ΑΠΟΣΤΟΛΟΣ ΙΑΚΩΒΟΣ ΤΟΥ ΖΕΒΕΔΑΙΟΥ | apostoliki-diakonia.gr

Ιακωβος
Ιάκωβος του Ζεβεδαίου